7–9. szám
2002.

Főigazgatósági Tájékoztató 
A Főigazgatósági Tájékoztató RTF formátumban letölthető
 a JGYTF Kar Internetes honlapjáról: 
www.jgytf.u-szeged.hu/foigtaj 
Szegedi Tudományegyetem Juhász Gyula Tanárképző Főiskolai Kar 
H-6725 Szeged, Boldogasszony sgt. 6. 
Tel.: +36 (62) 546-051, Fax: +36 (62) 420-953 

Tartalom

I. A főiskolai Kari Tanács üléSei 		4

II. HATÁROZATOK 		4

III. KÖZLEMÉNYEK 
 	 1. 	Diplomaátadó ünnepségek az SZTE JGYTFK-n 		6
 	 2. 	Diplomaátadó ünnepség I.: 2002. június 29-én 		6
 	 3. 	Diplomaátadó ünnepség II.: 2002. június 29-én 		6
 	 4. 	Diplomaátadó ünnepség III.: 2002. június 30-án 		6
 	 5. 	Diplomaátadó ünnepség IV. 2002. június 30-án 		7
	6. 	„TUDÁSSAL MAGYARORSZÁGÉRT” emléklap és emlékplakett adományozása 		7
 	 7. 	Szakmai gyakorlat – anyagi gyarapodás 		7
 	 8. 	Gólyatábor Csongrádon 		8
 	 9. 	Egységvezetői értekezlet 2002. 09. 05.  00
	 10. 	Ünnepélyes tanévnyitó. 2002. szeptember 8-án 		8
	 11. 	Díszoklevelek átadása az SZTE JGYTFK-n 		8
	 12. 	Wigner Jenő-vándorkiállítás 		8
	 13. 	Könyvbemutató: Kováts Zoltán demográfiai munkája 		9
	 14. 	Megjelent: Elméletek az európai egységről 		9
	15. 	Sportsikerek 		9

IV. NEMZETKÖZI KAPCSOLATOK 		12

I.
A  főiskolai Kari Tanács ülései

A Főiskolai Kari Tanács 2002. július 4-én ülést tartott. A napirend a következő volt:
1. 	Személyi ügy
Javaslat a Minőségbiztosítási Bizottság elnökére (előterjesztő: dr. Galambos Gábor főigazgató) 
2. 	Átdolgozott tantervek elfogadása 
(előterjesztő: dr. Homor Géza főigazgató-helyettes) 
3. 	Javaslat 
a főiskolai hallgatók által fizetendő díjakról és térítésekről, valamint a részükre nyújtható egyes támogatásokról szóló szabályzata helyett az SZTE JGYTFK oktatók hallgatói véleményezés kari szabályzatának módosítása (előterjesztő: dr. Tóth Szergej főigazgató-helyettes) 
4. 	Egyebek

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2002. július 4-én, tartott ülésén
hozott HATÁROZATAI

1. 	A Szegedi Tudományegyetem Juhász Gyula Tanárképző Főiskolai Kar Tanácsa a 283/2002. (VII. 04.) KT. számú HATÁROZATÁVAL 10 igen, 0 nem, 0 tartózkodás nyílt szavazattal elfogadja a módosított napirendi pontok tárgyalását.

2. 	A Szegedi Tudományegyetem Juhász Gyula Tanárképző Főiskolai Kar Tanácsa a 284/2002. (VII. 04.) KT. számú HATÁROZATÁVAL 10 igen, 0 nem, 0 tartózkodás titkos szavazattal megválasztja dr. Farkas Olga főiskolai docenst a Minőségbiztosítási Bizottság elnökének.

3. 	A Szegedi Tudományegyetem Juhász Gyula Tanárképző Főiskolai Kar Tanácsa 285/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja a 129/2001. (VII. 13.) és a 77/2002. (IV. 13. ) sz. kormányrendelet szerint átdolgozott szakos kredittantervek rendszerét. 
A változás a 2002/2003. tanévtől kerül bevezetésre szaktól függően felmenő rendszerben, illetve minden évfolyamra érvényesen a melléklet szerint.
4. 	A Szegedi Tudományegyetem Juhász Gyula Tanárképző Főiskolai Kar Tanácsa 286/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja az általánosan művelő tárgyak új tantervét. Az AM kredittanterv kiemelten javasolt és szabadon választható tantárgyakat tartalmaz. A szabad keretet kari, és közös egyetemi AM tárgyak egymás mellé rendelt halmazai alkotják. A változás felmenő rendszerben kerül bevezetésre a 2002/2003. tanévtől.

a) Az AM tárgyak változása kapcsán határidős feladatot jelöl meg azon szakok felelősei számára, ahol a képesítési követelmény 0 kreditet ír elő általánosan művelő tárgyakból. 2002. október 30-ig tisztázniuk kell a Társadalomelméleti tanszékkel az érintett szakok felelőseinek, hogy szabadon választható keretük terhére milyen AM tárgyat tudnak elfogadni szakos követelményként, illetve milyen elvárásaik vannak. Elsődleges szempontként a karon történetileg kialakult általános műveltséget adó rendszert kell alapul venni a Kari Oktatási Bizottság véleményének kikérésével.
b) Az AM tárgyak változása kapcsán határidős feladatot jelöl meg azon szakok felelősei számára, ahol a képesítési követelmények előírnak általánosan művelő tárgyakat. 2002 október 30-ig írjanak elő olyan kötelezettségeket a szakos tanterv szöveges kiegészítéseként, amivel az AM eddigi kötelező rendszerét a tanárképzés elvárásainak megfelelően helyettesítik. Ajánlásként fogalmazzák meg az eddig kötelező témakörök megtartását a Kari Oktatási Bizottság véleményének kikérésével.

5. 	A Szegedi Tudományegyetem Juhász Gyula Tanárképző Főiskolai Kar Tanácsa 287/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja az általános és alkalmazott nyelvészeti tárgyak új rendszerét. Határidős feladatot jelöl meg a nyelvszakok felelősei számára: 2002. október 30-ig ki kell alakítaniuk 
a nyelvszakok felelőseinek a közös általános és alkalmazott nyelvészeti tárgyak körét, amely a nyelvszakos tantervek szakközi modulját alkotja az Alkalmazott nyelvészeti tanszék gondozásában. A változás felmenő rendszerben kerül bevezetésre a 2002/ 2003. tanévtől a Kari Oktatási Bizottság véleményének kikérésével.

6.	 A Szegedi Tudományegyetem Juhász Gyula Tanárképző Főiskolai Kar Tanácsa 288/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja, hogy a nyelvművelés kritérium tárgy legyen, 0 kredittel. Kötelező minden nem magyar, és nem nyelvszakos hallgató számára. A változás felmenő rendszerben kerül bevezetésre a 2002/2003. tanévtől. A kritérium tárgyak óra- vizsga- és kreditrendszerét a Tájékoztató füzet tartalmazza.

7.	A Szegedi Tudományegyetem Juhász Gyula Tanárképző Főiskolai Kar Tanácsa 289/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja a tanárképzésnek az egységes egyetemi követelményrendszernek megfelelően módosított tantervét. Kari sajátossága a szakmódszertan és iskolai gyakorlat illesztése a tanító szak kétszakos változatához, illetve az általános informatika kritérium tárggyá alakítása 0 kredittel. A változás felmenő rendszerben kerül bevezetésre a 2002/2003. tanévtől.

8. 	A Szegedi Tudományegyetem Juhász Gyula Tanárképző Főiskolai Kar Tanácsa 290/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja a tanítóképzés szakpáros képzésre kiegészített tantervét. A tervezetben mind a kétszakos, mind az egyszakos követelmények integrálva vannak. A kétszakos modult minden tanítónak el kell végezni. A szakpáros képzésben kötelező a PMM(02), és az AM(02) kiemelten javasolt modulja. Az egyszakos tanítók az egyszakos modulban teljesítik azokat a további tárgyakat, valamint a VMT-t, amelyek az oklevél megszerzésének feltételei. A változás felmenő rendszerben kerül bevezetésre a 2002/2003. tanévtől.

9. 	A Szegedi Tudományegyetem Juhász Gyula Tanárképző Főiskolai Kar Tanácsa 291/2002. (VII. 04.) KT. sz. HATÁROZATÁVAL 10 igen, 0 nem, 0 tartózkodás szavazattal elfogadja az SZTE JGYTFK oktatók hallgatói véleményezésének kari szabályzata módosítását, mely szerint a II. fejezet 3. §-ának (6) bekezdése teljes terjedelmében törlésre kerül és helyébe új rendelkezés lép. Így a II. fejezet 3. § (6) bekezdése helyesen:
„3. § (6) A hallgatói vélemények értékelését az érintett oktató, törvényben meghatározott feladatai ellátásához szükséges mértékben az érintett tanszék vezetője, az SZTE JGYTFK főigazgatója, az SZTE JGYTFK HÖK elnöke, az EHÖK elnöke, az egyetemi, valamint a kari tanács tagjai, és a rektor kapják meg, továbbá az értékelések az egyetemi polgárok számára az egyetemi oktatók megválasztásához fűződő joguk gyakorlása céljából megtekinthetőek.”

III.
KÖZLEMÉNYEK
(A Közlemények rovatban megjelentek sorrendiségét az időrendiség határozza meg.)

1. 	Diplomaátadó ünnepségek az SZTE JGYTFK-n. A végzős hallgatók és az ünnepségen részt vevő hozzátartozók nagy létszámára való tekintettel Karunk 2002. június 29-én és 30-án négy alkalommal tartotta diplomaátadó ünnepségét a Belvárosi moziban. Főiskolánkon a nappali és levelező tagozaton összesen 1378-an fejezték be tanulmányaikat és vehették át diplomájukat dr. Galambos Gábor főigazgatótól és dr. Homor Géza főigazgató-helyettestől. Az ünnepség lebonyolításának felelőse Cseh Attila, a Kulturális és rendezvényiroda vezetője volt.
2. 	Diplomaátadó ünnepség I. (június 29-én 10 órakor). Az ünnepség díszelnökségének tagjai: Mihály Illésné a tanulmányi osztály vezetője, dr. Homor Géza oktatási főigazgató-helyettes, dr. Tóth Szergej főiskolai tanár, ifjúsági főigazgató-helyettes, levezető elnök, dr. Seres László egyetemi tanár, hallgatói ügyekért felelős rektorhelyettes. Ünnepi beszédet mondott: dr. Varga István tanszékvezető főiskolai tanár. A HÖK részéről Alattyányi István a HÖK tanulmányi referense köszöntötte a hallgatókat. dr. Homor Géza oktatási főigazgató-helyettestől diplomát vehettek át a következő levelező tagozatos hallgatók: pedagógia, közoktatási vezető szakosok. 

3. 	Diplomaátadó ünnepség II. (június 29-én 11 óra 30-kor). Az ünnepség díszelnökségének tagjai: Mihály Illésné a tanulmányi osztály vezetője, dr. Homor Géza oktatási főigazgató-helyettes, dr. Tóth Szergej ifjúsági főigazgató-helyettes, levezető elnök, Maczelka Noémi tanszékvezető főiskolai docens, Nagy Zoltán Péter a Hallgatói Önkormányzat elnöke. Ünnepi beszédet mondott: dr. Homor Géza oktatási főigazgató- helyettes, akitől diplomát vehettek át a következő szakos hallgatók: angol nyelvtanár, angol-francia, angol-magyar, angol-művelődésszervező, angol-német, angol-pedagógia, angol-történelem, biológia-egészségtan-tanár, biológia-fizika, biológia-földrajz, biológia-kémia, biológia-környezetvédelem, biológia-technika, egészségtan-tanár-magyar, egészségtan-tanár-német, egészségtan-tanár-ének, ének-zene, karvezetés, ének-zene-magyar, ének-zene-matematika, ének-zene-művelődésszervező, ének-zene-olasz, fizika-matematika, fizika-számítástechnika, fizika-technika, földrajz-matematika, földrajz-művelődésszevező, földrajz-testnevelés, földrajz-rajz, földrajz-történelem, művelődésszervező-pedagógia, pedagógia-technika, kémia-pedagógia, angol levelező, ének levelező, fizika levelező, földrajz levelező, környezetvédelem levelező. A június 29-ei műsorban elhangzott Piazzola: Borda, melyet Sédli Helga karunk ének-zene szakos hallgatója adott elő hegedűn. Gitáron kísért: Bodacz Péter, Rákai István, az SZTE hallgatói.

4. 	Diplomaátadó ünnepség III. (június 30-án 10 órakor). Az ünnepség díszelnökségének tagjai: dr. Galambos Gábor egyetemi tanár, karunk főigazgatója, dr. Homor Géza oktatási főigazgató-helyettes, dr. Tóth Szergej főiskolai tanár, ifjúsági főigazgató-helyettes, levezető elnök, dr. Galgóczi László általános főigazgató-helyettes, Szolgáné dr. Rózsa Zsuzsanna a Főigazgatói Hivatal vezetője, Nagy Zoltán Péter a HÖK elnöke. Ünnepi beszédet mondott: Dr. Galambos Gábor egyetemi tanár, főigazgató. Az ünnepségen a főigazgató rektori elismerő oklevelet adott át dr. Rigó Jázon tanszékvezető főiskolai tanárnak, a közművelődési tanszék leköszönő vezetőjének. Diplomát vehettek át a következő szakos hallgatóink: angol-matematika, angol-számítástechnika, francia-magyar, francia-matematika, francia-művelődésszervező, francia-német, francia nyelvtanár, francia-román nemzetiségi, francia-történelem, magyar-történelem, magyar-könyvtár, könyvtár-történelem, kémia-matematika, kémia-számítástechnika, kémia-technika, kémia-történelem, matematika-művelődésszervező, matematika-orosz, matematika-számítástechnika, matematika-technika, matematika-történelem, művelődésszervező-történelem, számítástechnika-művelődésszervező, számítástechnika-technika-francia levelező, kémia levelező, kémia-pedagógia levelező, könyvtár levelező, művelődésszervező levelező, számítástechnika levelező tagozat. A hallgatói közéletben végzett munka elismerésként a Hallgatói Önkormányzat oklevelet adományozott. A hallgatói elismeréseket Nagy Zoltán Péter HÖK elnök adta át a következő hallgatóknak: Kónya Zsuzsanna, Kiss Gergely, Magyar Nóra, Nagy Ágota, Nyári Zita, Radics Szandra Róka Eszter, Tóth Petra, Vedelek Norbert hallgatók.

5. 	Diplomaátadó ünnepség IV. (június 30-án 11 óra 30 kor). Az ünnepség díszelnökségének tagjai: dr. Galambos Gábor egyetemi tanár, karunk főigazgatója, dr. Homor Géza oktatási főigazgató-helyettes, dr. Tóth Szergej ifjúsági főigazgató-helyettes, levezető elnök, Szolgáné dr. Rózsa Zsuzsanna a Főigazgatói Hivatal vezetője, dr. Szegfű László tanszékvezető főiskolai tanár, Nagy Zoltán Péter a HÖK elnöke. Ünnepi beszédet mondott: Dr. Galambos Gábor egyetemi tanár, főigazgató. Az ünnepségen a főigazgató rektori elismerő oklevelet adott át Tőke Jenő osztályvezetőnek, a Gondnoki és műszaki iroda dolgozójának. Diplomát vehettek át a következő szakos hallgatóink: angol-német nemzetiségi, angol-orosz, angol-rajz, angol-román nemzetiségi, biológia-német nemzetiségi, biológia-testnevelés, egészségtan-tanár-testnevelés, egészségtan-tanár-rajz, magyar-művelődésszervező, magyar-német, magyar-román nemzetiségi, magyar-történelem, matematika-német, matematika-rajz, matematika-testnevelés, művelődésszervező-német, művelődésszervező-német nemzetiségi, művelődésszervező-olasz, művelődésszervező-rajz, művelődésszervező-román nemzetiségi, művelődésszervező-szlovák nemzetiségi, német nemzetiségi-rajz, német-olasz, német-orosz, német-pedagógia, német-rajz, német nyelvtanár, német-történelem, olasz nyelvtanár, orosz-román nemzetiségi, rajz-román nemzetiségi, testnevelés-angol, technika-testnevelés, testnevelés-rekreáció, vallástudományi és katolikus hittanár-magyar, vallástudományi és katolikus hittanár-román nemzetiségi, vallástudományi és katolikus hittanár-történelem, vallástudományi és katolikus hittanár-biológia, magyar levelező, német nemzetiségi levelező, német nyelvtanár levelező, olasz nyelvtanár levelező, orosz levelező, szlovák nemzetiségi levelező, technika levelező, testnevelés levelező, történelem levelező. A hallgatói közéletben végzett munka elismeréseként a Hallgatói Önkormányzat oklevelet adományozott. A hallgatói elismeréseket Nagy Zoltán Péter HÖK elnök adta át a következő hallgatóknak: Tokodi Margaréta magyar-művelődésszervező, Mazula Zoltán testnevelés-rekreáció szakos hallgatók. Az ünnepséget a SIC jazz kórus műsora tette még hangulatosabbá.

6. 	„TUDÁSSAL MAGYARORSZÁGÉRT” emléklap és emlékplakett adományozása. Az Országos Tudományos Diákköri Tanács „TUDÁSSAL MAGYARORSZÁGÉRT” emléklapot és emlékplakettet adományozott 2002-ben a Főiskolai Kar munkatársainak a magyar felsőoktatás műhelyeiben folyó diáktudományos tevékenységet segítő, támogató áldozatos munkájukért. Az emléklapot és emlékplakettet dr. Benedek György egyetemi tanár, az SZTE tudományos rektorhelyettese adta át a kitüntetetteknek: Baráthné dr. Hajdú Ágnes tanszékvezető főiskolai tanárnak, a Könyvtártudományi tanszék vezetőjének, Döbör Andrásnak a Kari HÖK elnökének, dr. Gion János főiskolai docensnek, a Technika tanszék oktatójának, dr. Harmat Márta főiskolai tanárnak, a Német Nyelv és Irodalom tanszék oktatójának, dr. Herendi István főiskolai docensnek, a Számítástechnika tanszék oktatójának, dr. Karikó Sándor főiskolai tanárnak, a Neveléstudományi tanszék oktatójának, dr. Kováts Zoltán címzetes főiskolai tanárnak, a Történettudományi tanszék nyugállományú oktatójának, dr. Monok István főiskolai tanárnak, a Könyvtártudományi tanszék oktatójának, jelenleg a Széchenyi Könyvtár igazgatójának, dr. Pitrik József főiskolai docensnek, a Technika tanszék oktatójának.

7. 	Szakmai gyakorlat – anyagi gyarapodás. A JGYTFK Technika Tanszéken 2002.június 24-július 5-ig 40 fő I. éves és 43 fő III. éves technika szakos hallgató teljesítette a tantervben kötelezően előírt tanév végi szakmai gyakorlatát. Az ismeretek gyarapítása és gyakorlati alkalmazása mellett jelentős mennyiségű növényápoló, termelő, eszközfejlesztő, karbantartó és kutató munkát is végeztek. A mezőgazdasági részlegen gyümölcsszedés, növényápolás, talajmunkák területén kb. 600.000 Ft, ugyanott a Szabadkai út 300 folyóméter drótkerítésének cseréjével kb. 350.000 Ft értékű munkát teljesítettek.

8. 	Gólyatábor Csongrádon. Az SZTE JGYTFK Hallgatói Önkormányzata 2002. augusztus 26-29. között rendezte meg az immár szokásossá vált Gólyatáborát a csongrádi Körös-toroki Kempingben. Sajnálatos véletlen miatt idén a testnevelés szakos hallgatók nélkül sikerült a három napot eltölteni, de a nem készség szakosok is megállták a helyüket a sportfeladatoknál. A számtalan koncert mellett, a főiskolai életre felkészítő vetélkedő is várta a gólyákat. Ennek során sikerült az összes hasznos „gólyatulajdonságot” elsajátítani. A gólyatáborról videofilm készült. 

9. 	Egységvezetői értekezlet 2002. 09. 05. Dr. Seres László egyetemi tanár, az Egységvezetői Testület elnöke 2002. szeptember 5-én hívta össze az SZTE JGYTFK Egységvezetői értekezletét. Az értekezlet napirendje a következő volt: 1. Főigazgatói beszámoló a 2001/2002. tanév munkájáról és tájékoztató a 2002/2003. tanév főbb feladatairól. 2. Bejelentések.

10. Ünnepélyes tanévnyitó. 2002. szeptember 8-án tartotta ünnepélyes tanévnyitóját az SZTE JGYTFK a Belvárosi moziban. Ünnepi beszédet mondott: dr. Galambos Gábor egyetemi tanár, a kar főigazgatója. Változásokat jelentett be Szolgáné dr. Rózsa Zsuzsanna személyügyi és hivatalvezető. Az elsőéves hallgatók fogadalomtétele után a HÖK nevében Nagy Zoltán Péter elnök köszöntötte a hallgatókat. Ünnepi műsor: A Reggel című verset Gyimóthy Viola, Tóth Valentina, Török Andrea az SZTE Gyakorló Általános iskola IV. c. osztályos tanulói mondták el. Piazzola egyik tangóját előadta Sédli Helga hegedűn, Bodacz Péter gitáron, és Rákai István tangóharmonikán. Az ünnepség a Szózat eléneklésével ért véget.

11. Díszoklevelek átadása az SZTE JGYTFK-n. A Szegedi Tudományegyetem Juhász Gyula Tanárképző Főiskolai Karon 2002. szeptember 8-án 13 óra 30-kor rubin-, vas-, gyémánt- és aranyokleveleket vehettek át ünnepélyesen a Tisza Szálló Koncerttermében azok a pedagógusok, akik évtizedeken át munkálkodtak a felnövekvő nemzedék nevelésében. Az SZTE JGYTFK Kari Tanácsa rubin-, vas-, gyémánt- és arany díszoklevelet adományozott oklevelük megszerzésének jubileuma alkalmával azoknak a pedagógusoknak akik 70, 65, 60, és 50 éve szerezték meg a tanári, tanítói és óvónői oklevelüket. Az idén 6 rubin, 22 vas, 42 gyémánt, és 179 arany, összesen 249 díszoklevél adományozására került sor. Főiskolánk díszoklevél adományozásának történetében ez az eddigi legmagasabb létszámot jelenti. A megjelent pedagógusoknak dr. Galambos Gábor, a kar főigazgatója nyújtotta át az oklevelet. 

12. Wigner Jenő-vándorkiállítás. Ebben az évben ünnepli a nemzetközi tudományos világ Wigner Jenő, a Nobel-díjas fizikus születésének centenáriumát. Ebből az alkalomból főiskolánk Fizika Tanszéke 4 tablóból álló ismertetőt készített, amelyen bemutatta a fizikus gyermekéveit, iskoláit, köztük a híres Fasori Gimnáziumot, tudományos pályafutását, elért eredményeit, azok visszhangját, s magát a nagyszerű embert, Wigner Jenőt. A kiállítás anyagáról készült összefoglaló megjelent a Fizika tanítása X. évf. 2002. 1. különszámaként. Az eredeti célkitűzés az volt, hogy minél többen – diákok és felnőttek – ismerjék meg Wigner életútját, s ezáltal a magyar oktatás, tudomány eredményeit, amikor a mai világban a természettudományos diszciplínák az iskolákban a létükért kell, hogy küzdjenek. A Fizika Tanszék irányításával és támogatásával a kiállítás számos iskolában (Csongrád, Bács és Békés megye) került bemutatásra, s rövidesen újabb útra indul a Dél-Alföldön. 2002. novemberétől a vándorkiállítás Nyugat Magyarországon (Szombathely, Kőszeg, Sopron, Győr) folytatja útját, s a bemutató ciklus Budapesten a Fasori Gimnáziumban ér véget.
13. Könyvbemutató: Kováts Zoltán demográfiai munkája. A Juhász Gyula Felsőoktatási Kiadó. 2002. szeptember 26-án könyvbemutatót tartott. Kováts Zoltán Hargita és Csongrád megye népmozgalmi adatai és arányai 1966-1992. című könyvét dr. Majzik László tanszékvezető egyetemi docens mutatta be.

14. Megjelent: Elméletek az európai egységről. Szénási Éva, az SZTE JGYTFK főiskolai docense szerkesztésében megjelent az Elméletek az európai egységről. Válogatás az Európai-gondolat történetéből című könyv, melyet a L’Harmattan Kiadó adott ki (Budapest, 2002.). A könyv tartalmi szerkezete: Európa háború és béke konfliktusában: a békeutópiák; Az egyensúlyelméletektől az Európai Egyesült Államok gondolatáig.

15. Sportsikerek. 2002. szeptember 27-29-e között Egerben bonyolítottak le a Pedagógusjelöltek 50. Országos Sporttalálkozóját, melyet az Szegedi Tudományegyetem csapata, melynek gerincét 
a JGYTFK hallgatói alkották, a következő eredményeket érte el. 

Összesített éremtáblázat:

Sportág	Edző	Arany	Ezüst	Bronz	
Úszás	Katona Zsolt főiskolai tanársegéd	5	4	0	
Atlétika	Béres Sándor főiskolai adjunktus	3	1	3	
Torna	Cziberéné Nohel Gizella női főiskolai adj.	0	0	2	
Kosárlabda	Pungor Miklós főiskolai docens	0	0	1	
Kézilabda	Béresné Hocza Ágnes főiskolai tanársegéd	0	0	1	
Összesen:	8	5	7	

Az SZTE csapatának eredményei:

ATLÉTIKA
NŐK:
Gerelyhajítás		5. Fődi Zita 								Szegedi TE		Tn-biol. I. évf

Súlylökés (4 kg) 		1. Fődi Zita 				11,93 m 		Szegedi TE		Tn-biol. I.évf
	
100 m döntő		1. Szaniszló Eszter 		13,2 mp 		Szegedi TE		Tn-rek II. évf
		4. Pósa Edit  				13.6 mp 		Szegedi TE   		Tn-rek. III. évf.

Távolugrás		4. Csorba Bianka 		502 cm 		Szegedi TE  		Tn-rek.
		5. Csuka Mariann 		482 cm 		Szegedi TE  		Tn-rek. I. évf.

400 m időfutam		2. Bősze Hajnalka 		65,1 mp 		Szegedi TE  		Tn-mat. IV. évf		

4x100 m váltófutás		1. Szegedi TE			53,9 mp
Csuka Mariann 		Tn-rek. I. évf.
Szaniszló Eszter 		Tn-rek. II. évf.
Bősze Hajnalka 		Tn-matematika IV. évf.
Pósa Edit		Tn-rek. III. évf.	
	
FÉRFIAK:
Távolugrás			4. Kaliczka László 		6,50 m  		Szegedi TE   		Tn-földr. III. évf.
			5. Czigle Sándor			6,09 m 		Szegedi TE   	 	Tn-rek. I. évf.
	
100 m döntő			3. Szabó László 			11,5 mp  		Szegedi TE  	  	Tn-rekr. IV. évf.
			7. Cseke Ferenc 			12,2 mp 		Szegedi TE  	  	Tn-rek. I. évf.

Súlylökés (7,25 kg) 	6. Hacker Péter 			10,40 m 		Szegedi TE  	  	Tn-rek. I. évf.

4x100 m váltófutás	3. Szegedi TE				46,3 mp
Cseke Ferenc 			Tn-rekr. I. évf.
Hacker Péter 			Tn-rekr. IV. évf.
Szabó László 			Tn-rekr. IV. évf.
Kaliczka Lászó 			Tn-földr. III. évf.	
TORNA
NŐK:
Csapatverseny
			3. Szegedi TE				139,6 pont
Beraczka Krisztina 		Egtan-tn. IV. évf.
Bárány Mariann		Fö-tn. IV. évf.
Lenhart Emese		Tn-rek. III. évf.
Berszán Izabelle 		Tn-rek. I. évf.
Hankó Adrienn		Tn-rek. I. évf.
Szerenkénti verseny
Ugrás:			3. hely: Lenhart Emese 	17,05 			Szegedi TE  		Tn-rek. III. évf.

ÚSZÁS
NŐK:

50 m pillangóúszás	2. Sárzó Adrienn 			32,77 mp 		Szegedi TE    		Tn-rek. IV. évf.    
				
50 m hátúszás		6. Kecskeméti Andrea 	39,74 mp		Szegedi TE   		Tn-rek. I. évf.
		
50 m mellúszás		2. Sárzó Adrienn 			37,88 mp		Szegedi TE		Tn-rek. IV. évf.    
				
50 m gyorsúszás		2. Rigó Melinda 			31,48 mp 		Szegedi TE		Tn-rek. I. évf.     
				
4x50 m vegyesváltó	1. Szegedi TE 			2:21.68 mp
Sárzó Adrienn 		Tn-rek. IV. évf.
Jánosi Adél		Fö-tn. II. évf.	
Kecskeméti Andrea		Tn-rek. I. évf.	
Rigó Melinda		Tn-rek. I. évf.        
				
FÉRFIAK:

50 m pillangóúszás	2. Fekete András		 	27,55 mp		Szegedi TE		Mat-tn. IV. évf.

50 m hátúszás		1. Szentesi Szabolcs 	29,10 mp		Szegedi TE 		Tn-rek. III. évf.
		
50 m mellúszás		3. Fekete András 		34,69 mp		Szegedi TE		Mat-tn. IV. évf.

50 m gyorsúszás		1. Szentesi Szabolcs 	25,35 mp		Szegedi TE 		Tn-rek. III. évf
				
4x50 m vegyesváltó	1. Szegedi TE 			1:58.27 mp
Fekete András 		Mat-tn. IV. évf.
Szentesi Szabolcs     		Tn-rek. III. évf.
Tompai Gábor		Tn-rek. II. évf.
Kerekes Csaba		Tn-rek. III. évf.

8x50 m gyorsváltó	1. Szegedi TE 			3:53.18 mp
Sárzó Adrienn 		Tn-rek. IV. évf.
Jánosi Adél		Fö-tn. II. évf.	
Kecskeméti Andrea		Tn-rek. I. évf.	
Rigó Melinda		Tn-rek. I. évf.       
Fekete András 		Mat-tn. IV. évf.
Szentesi Szabolcs     		Tn-rek. III. évf.
Tompai Gábor		Tn-rek. II. évf.
Kerekes Csaba		Tn-rek. III. évf.
NŐI KÉZILABDÁZÁS

Helyezés	NÉV	CSAPAT	

III. 	Balázs Ilona	Tn-rek. II.évf.	

Szegedi TE	
	Bányai Ágnes	Egt-tn. III.évf.		
	Deák Márta	Tn-rek. III.évf		
	Dobó Andrea	Tn-rek. IV.évf.		
	Deák Georgina	Tn-rek. II.évf.		
	Kovács Adrienn	Tn-rek. II.évf.		
	Mészáros Bernadett	Fö-tn. II. évf.		
	Szőke Olga	Tn-rek. III.évf.		
	Vadászy Anikó	Tn-rek. III.évf.		
	Kovács Katalin	Tn-rek. I.évf.		

FÉRFI KOSÁRLABDÁZÁS

Helyezés	NÉV	CSAPAT	

III. 	Seres Tamás     	Techn-tn. IV.évf	

Szegedi TE	
	Gyönyörű Balázs     	Fö-tn   III.évf.		
	Borbély Bánk           	Fö-tn   III.évf.		
	Perszki Károly         	Fö-tn   I.évf. 		
	Krivik Nándor         	Tn-rek. II.évf.		
	Tapodi József           	Művszerv. I. évf.		
	Szablics Péter           	Bi-tn. I.évf.		
	Magyar Gergely       	Fö-tn. I.évf		
	Morgen Frigyes        	Ném-tn.  I.évf 		

Csapatvezetők: 	Dr. Gyetvai György tanszékvezető főiskolai tanár, 
			Domokos Mihály főiskolai adjunktus, 
Kecskemétiné Petri Adrien főiskolai adjunktus

IV. 
NEMZETKÖZI KAPCSOLATOK
Összeállította: dr. Györke Zoltánné főelőadó

DR. MARSI ISTVÁN főiskolai tanár 2002. 04. 30-tól 05. 07-ig a „Halocleanapplication” „Shared-Cost research and Technological Development Projects – Growth-2001-1.5” EU-pályázat szerződéskötésének előkészítésén és munka megbeszéléseken vett részt Milano-ban – Politecnico di Milano Dipartimento di Chimica, Material ed Ingegneria Chimica Giulio Natta, Torino-ban – Sea Marconi Technologies di Vander Tumiatti S.A.S és Karlsruhe-ban – Institut für technische Chemie, Bereich Thermische Abfallbehandlung (ITC-TAB) Forschungszentrum Karlsruhe GmbH. Az új dokumentumok aláírására sor került. Konzultációt folytatott a Guilo Natta Intézetben, és a 2002-2003. tanév 2. félévében az ITC-TAB-ban esedékes vendégoktatói munkája előkészítése megtörtént. Kidolgozták a modell-számításokban szintén résztvevő Guilo Natta Intézettel közös kutatási program részleteit. Utazása költségeit a projekt biztosította.

DR. BÁCSKAI MIHÁLY főiskolai docens 2002. 04. 14-től 05. 11-ig az Université Marc Bloch de Strasbourg vendége volt. Az egyetemi könyvtárban kutatómunkát végzett, alkalmazott narratológiai szószedetet állított össze, s ezzel PhD munkája 3. fejezete elkészült. Előadást tartott: „Approches narratologiques: quelques aspects de la lecture méthodique de la petite prose” Szakemberekkel konzultációt folytatott. A hallgatók strasbourgi nyári egyetemen részvételéről egyeztetésre került sor. Utazás költségeit MÖB ösztöndíj és a 082. sz. keret biztosította. 

PETHŐ ILDIKÓ főiskolai adjunktus 2002. 06. 06. és 09. között az Univerzita Konstantína Filozofa v Nitre intézmény által szervezett „Poetics of the Text” elnevezésű nemzetközi konferencián „Structure Oriented Interpretations Revisited” címmel előadást tartott. Szakmai beszélgetéseken vett részt. A konferencián elhangzott előadásokat az intézmény kötetben jelenteti meg. A cseh fél kezdeményezésére az University of Ostrava intézménnyel hivatalos szakmai kapcsolat felvételét tervezik. Utazása költségeit a 082. sz. keret biztosította.

HEGYI PÁL főiskolai tanársegéd 2002. 06. 06-tól 09-ig az Univerzita Konstantína Filozofa v Nitre intézményben a „Pietics of the Text” című nemzetközi konferencián vett részt. Előadásának címe: „Anything and Everyting Goes” A szöveg poétikájának szemantikus konzekvenciái a modernitás posztmodernizmus paratigmaválásának kritikájaként témakörben kutatómunkát végzett. A szervezők konferencia kötetben megjelentetik az elhangzott előadásokat. Utazása költségeit a 082. sz. keret biztosította.

DR. FORGÁCSNÉ DR. DRAHOTA ERZSÉBET tanszékvezető főiskolai tanár 2002. 06. 02. és 06. 06. között a németországi Loccum-ban megrendezésre került „EUROPHRAS 2002” nemzetközi frazeológiai konferencián tartott előadást „Zur übersetzungsproblematik ’äquivalentloser’ fester Redewendungen in der schönen Literatur (eine kontrastive Untersuchung deutsch-ungarisch” címmel. A konferenciaelőadás nyelvészeti folyóiratban kerül publikálásra. A konferencia a nemzetközi frazeológia legrangosabb eseménye, mely a meglévõ kapcsolatok szinten tartását, illetve új szakmai kapcsolatok megteremtését is lehetõvé tette. Utazását önköltség és a 082. sz. keret biztosította. 

SZARVAS JÚLIA fõiskolai tanársegéd 2002. 06. 9-tõl 15-ig az Universität Klagenfurt vendége volt. Erasmus-oktatóként szemináriumi órákat tartott, amelyek 2 fő irányt vettek: diszkusszió jellegű szemináriumi munka és műhelymunka jellegű foglalkozás. A célok háromszintűek voltak: a hallgatók nyelvi tudásának, nyelvi készségeinek és általános szakmai ismereteinek bővítése. Az órák illeszkedtek a tanrendbe és a kurzus tanmenetébe is, minden esetben olyan megközelítési módot illetve szempontot választottak, amely a hallgatók számára újat jelentett. Bepillantást nyert a most kidolgozás alatt levő nyelvi vizsgarendszerbe is, amelynek dilemmái és már megoldott problémái az itthoni tanszék későbbi nyelvi tesztjeinek kidolgozásához is segítséget nyújtanak. Utazása költségeit az Erasmus program TS kerete és a 082. sz. keret biztosította. 

DR. SEBE JÁNOSNÉ DR. MADÁCSY PIROSKA tanszékvezető főiskolai tanár 2002. 06. 25-től 30-ig Amiens-ben, az Université de Picardie Julers Verne intézmény doktori programjának keretében opponensi feladatot látott el a doktori védés bizottságában. Előadást tartott „Ideologie et littéreture: Exemple de la réception des oeuvres romanesques d’ Albert camus en Hongrie” címmel. Részt vett az egyetem külügyi elnöksége által rendezett tanácsülésen. A 10. évfordulóját ünneplő egyetemi szerződésünk eredményeinek bemutatására, a további együttműködési tervek egyeztetésére került sor. A többéves közös Balaton társadalomtudományi projekt a „Magyar-francia értelmiségi dialógusok a XX. században, párhuzamok a XX. századi magyar és francia regény fejlődésében” témakörben további közös munkát jelent. Utazása költségeit a Balaton program biztosította.

BÁCSI JÁNOS igazgató, BELÁJSZKI NEVENKA szakvezető tanár, SINKA HILDA szakvezető tanár és DR. FRANCZIÁNÉ KELLÓ MARIANN 2002. 06. 21. és 30. között Londonban, a Challenge Discovery and Educational Services LTD szervezésében a tanulók idegennyelv-tanulását segítő külföldi programon 20 tanuló kísérőiként vettek részt. Tanítási órákat látogattak, módszertani előadásokon vettek részt. Lehetőségük nyílt az idegen nyelv tanulásának új didaktikai módszereivel megismerkedni. Utazásuk költségeit 
a gyakorló iskolai keret, az Oktatási Minisztérium és a 082. sz. keret biztosította. 

DR. PÁL ÁGNES tanszékvezető főiskolai tanár a közvetlen kapcsolatok keretében 2002. 07. 03. és 07. között Nagyváradon, a Partiumi Keresztény Egyetem vendége volt. Határmenti együttműködéseket készített elő. Adatgyűjtést végzett Nagyszalonta, Madaras, Cséffa, Nagyvárad határ menti környékén. Tanszéki oktatókkal a további szakmai együttműködésről, a közös kutatómunkáról folytatott megbeszélést. Utazása költségeit a 082. sz. keret biztosította.

DR. HERENDI ISTVÁN főiskolai docens 2002. 07. 03-tól 07-ig a közvetlen kapcsolatok keretében a Partiumi Keresztény Egyetemen, Nagyváradon folytatott megbeszéléseket az intézmény informatikai vezetőjével és oktatóival. Kölcsönösen tájékoztatást adtak az informatikai képzés tartalmáról és szervezeti feltételeiről. A további szakmai együttműködést előkészítették, az internetes kapcsolattartást egyeztették. Utazása költségeit a 082. sz. keret biztosította.

PROPSZT ESZTER főiskolai adjunktus 2002. 07. 24-től 28-ig Bamberg-ben, az Otto-Ludwig-Universität által megrendezett nemzetközi konferencián vett részt. „Quo vadis Hungaria?” nationale und europäische Identität in der ungarndeutschen Literatur der 90er Jahre” címmel előadást tartott. Utazása költségeit 
a fogadó biztosította.

DR. BÉKÉSI JÓZSEF főiskolai docens 2002. 06. 29. és 07. 04. között a Ruprecht-Karls-Universität Heidelberg intézményben az „Optimalizálási algoritmusok tervezése és elemzése ütemezési problémákra” témakörben végzett kutatómunkát. Előadást tartott „Solving the Coupled-task Scheduling Problem” címmel. Sor került a kutatási eredmények ismertetésére. Eredmény: új dinamikus programozási algoritmus kifejlesztése egy speciális ütemezési feladatra. Utazási költségeit a közös tanszéki DAAD projekt biztosította.

SZALAI TÜNDE főiskolai tanársegéd 2002. 07. 28-tól 08. 10-ig Münchenben, a Goethe Institut által szervezett „Fernstudiendidaktik” című szakmai továbbképzésen vett részt. Lehetősége nyílt szakmai tapasztalatcserére, nemzetközi kapcsolatainak bővítésére. Utazása költségeit a fogadó biztosította.

DR. FARKAS OLGA főiskolai docens 2002. 07. 14. és 20. között az erdélyi Szentegyházán, a Romániai Magyar Pedagógusok Szövetsége szervezésében a kárpát-medence magyar pedagógusainak 10. Bolyai Nyári Akadémiáján vett részt. Előadásainak címe: Tanári képességek fejlesztése; Demokratikus attitűdök megerősítésének lehetőségei tantestületi műhelymunkában; Műhelyfoglalkozást „Tantestületi közösségépítés” témakörben vezetett. Előadásai a Közoktatás című szakmai lapban jelennek meg (Bukarest). Utazása költségeit a Romániai Magyar Pedagógusok Szövetsége biztosította.

DR. RÁCZ LAJOS főiskolai docens 2002. 06. 09-től 16-ig Ukrajnában (Ungvár-Munkács-Lvov-Tarnopol) és Romániában (Iasi-Brulin-Galati-Bukarest-T.Severin) tett szakmai tanulmányutat, melynek során a külső kárpáti régiókat (Bukovina-Galícia-Havasalföld) jártak be. 
A mintegy négy esztendeje létrehozott történeti földrajzi munkacsoport célja, a Kárpát-medence regionális fejlődésének elemzése. Minden évben egy-egy nagyrégiót járnak be. Vizsgálták a régiók területi viszonyait a településhálózat, a közigazgatási rendszer, a közlekedési-kommunikációs hálózat, valamint a környezet állapotának szempontjából. Kutatási eredményeiket egy közös kötetben foglalják össze, amely a Tér és Társadalom című folyóirat különszámaként jelenik meg 2003-ban. Utazása költségeit OTKA kerete biztosította.

DR. RÁCZ LAJOS főiskolai docens 2002. 06. 20-tól 25-ig a Karl-Franzens-Universität Graz intézményben folytatott szakmai konzultációt a „Kelet-Európa története” című könyvsorozatról. A sorozat második kötetében az „Ember és környezet” fejezet társszerzőjeként működik közre. A kézirat elkészült részét leadta a témavezetőnek, s a további fejezetek elkészítéséről folytattak konzultációt. Utazása költségeit OTKA kerete biztosította.

BLIN ÉRIC francia anyanyelvi lektor a közvetlen kapcsolatok keretében 2002. 07. 03-tól 07-ig Nagyváradon, a Partiumi Keresztény Egyetemen szakmai együttműködést készített elő. Megbeszéléseket folytatott a nyelvi tanszék vezetőjével és oktatóival. A Paprika című francia nyelvű folyóiratban a román hallgatók francia nyelvű cikkeit is megjelentetik Szegeden. Utazása költségeit a 082. sz. keret biztosította.

DR. TARKÓ KLÁRA főiskolai adjunktus 2002. 06. 22-től 25-ig az Escola Superior de Educacao de Lisboa intézményben Erasmus-vendégoktatói tevékenységet végzett. Előadásokat tartott a magyarországi kisebbségek helyzetéről, a hazai multikulturális nevelési törekvésekről. Egyeztették az Erasmus-hallgatói mobilitás helyzetét, az aktuális feladatokat. Utazási költségeit a Socrates/Erasmus program TS kerete és 
a 082. sz. keret biztosította.
DR. BENKŐ ZSUZSANNA tanszékvezető főiskolai tanár és DR. TARKÓ KLÁRA főiskolai adjunktus 2002. 06. 26. és 29. között az Escola Superior de Educacao de Lisboa intézményben a Socrates / Comaenius 2.1. projekt munkamegbeszélésén vett részt. A portugál partner szakemberei és a Pädagogische Akademie des Bundes in Wien – Department of Educational Sciences – szakmai koordinátorai részvételével a projektben kitűzött feladatokat egyeztették, véglegesítették a munkamegosztást, pontosították a határidőket, a partnerek közötti együttműködést és aláírták a szerződést. Utazása költségeit a Comenius 2.1. projekt és a 082. sz. keret biztosította.

Főigazgatósági Tájékoztató
A Főigazgatósági Tájékoztató RTF formátumban letölthető
a JGYTF Kar Internetes honlapjáról:
www.jgytf.u-szeged.hu/foigtaj
Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel.: (+36) 62 546-051, Fax: (+36) 62 420-953
Felelős kiadó: dr. Galambos Gábor főigazgató
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Kiadványterv: Annus Gábor
Technikai szerkesztő: Szécsi Zoltánné előadó
Nyomdai kivitelezés és korrektúra: Czutor Zoltán nyomdász
Megjelent: 2002. év november havának második felében, 250 példányban